Augusta Raurica isch aso Deil vo de augusteische Koloniigründige gsi,es het no zwei anderi wichdigi Stützpünkt gee wo dr Biiname vom erste Kaiser drait hai: Augusta Praetoria am Südfuess vom Grosse St. Bärnhard-Bass, wo hüte Aosta isch, und Augusta Vindelicum, s hütige Augsburg as Vorposte gege d Donau. Die drei Augustae bilde d Egge vom ene Dreiegg, vo de Alpe, wo vom Augustus eroberet worde si, zum Rhii und zur Donau, und nördlig vo däm siiner Basis isch s unbesetzte Germanie gsi.